Diari Oficial de la Generalitat Valenciana


Sumari del DOGV 4241, del 03-05-2002 (2002/4462)

RESOLUCIÓ de 23 d'abril de 2002, del director general d'Administració Territorial, per la qual es dóna publicitat a la convocatòria i a les bases per a la provisió pel sistema de lliure designació dels llocs de secretaria i vicesecretaria de l'Ajuntament d'Alacant.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4241

Data del DOGV
:   03-05-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/4462


Data del document
:   23-04-2002

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * Alacant
    * administració local
    * concurs administratiu
    * professió administrativa
    * professió jurídica

RESOLUCIÓ de 23 d'abril de 2002, del director general d'Administració Territorial, per la qual es dóna publicitat a la convocatòria i a les bases per a la provisió pel sistema de lliure designació dels llocs de secretaria i vicesecretaria de l'Ajuntament d'Alacant. [2002/4462]
  
Efectuada per l'Alcaldia de l'Ajuntament d'Alacant les convocatòries per a la provisió pel sistema de lliure designació dels llocs de secretaria i vicesecretaria de dita corporació i aprovades les bases d'aquestes per la Comissió de Govern en sessions celebrades, respectivament, el 16 i 23 de gener de 2002, de conformitat amb el que disposa l'article 99.2 de la Llei 7/1985, de 2 d'abril, Reguladora de les Bases de Règim Local; en l'article 28 del Reial Decret 1732/1994, de 29 de juliol, i l'article 3.1 del Decret 159/1997, de 29 d'abril, del Govern Valencià, resolc:
  
Primer
  
Donar publicitat a les convocatòries per a la provisió pel sistema de lliure designació dels llocs de secretaria i vicesecretaria de l'Ajuntament d'Alacant, i a les bases que han de regir aquestes que es relacionen en l'annex de la present Resolució.
  
Segon
  
Les convocatòries i les bases a què es referix aquesta resolució podran ser impugnades a partir de la publicació del seu extracte en el Boletín Oficial del Estado, segons el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, així com el que disposa la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 23 d'abril de 2002.- El director general d'Administració Territorial: José Ramón Pascual Monzó.
  
ANNEX
  
Bases que han de regir la convocatòria per a la provisió reglamentària del lloc de treball de Secretaria de l'Ajuntament d'Alacant entre funcionaris d'administració local amb habilitació de caràcter nacional, subescala de secretaria, categoria superior.
  
Base primera. Objecte i característiques del lloc
  
Les presents bases tenen com a objecte regir la Convocatòria per a cobrir pel sistema de lliure designació, establit en l'article 99.2 de la Llei 7/1985, de 2 d'abril, Reguladora de les Bases de Règim Local, i els articles 27 a 29 del Reial Decret 1732/1994, de 29 de juliol, que regula la provisió de llocs de treball reservats a funcionaris amb habilitació nacional, el lloc de treball les dades del qual s'expressen a continuació:
  
Corporació: Ajuntament d'Alacant.
  
Denominació: secretari.
  
Classe: primera.
  
Nivell de complement de destinació: 30.
  
Complement específic: 27.201,24 euros anuals.
  
Observacions: el complement específic inclou factor de responsabilitat i especial dificultat tècnica, factor d'especial dedicació per disponibilitat en excés de 175 hores anuals i factor d'incompatibilitat.
  
El lloc de treball està inclòs en la relació de llocs de treball, de l'Ajuntament d'Alacant, i el seu sistema de provisió és el de lliure designació entre funcionaris amb habilitació de caràcter nacional.
  
Base segona. Requisits
  
Seran requisits indispensables per a concórrer a la convocatòria i poder exercir el lloc de treball, en cas de ser nomenat:
  
1. Estar integrat en l'escala d'habilitació de caràcter nacional, subescala de secretaria, categoria superior.
  
2. No obstant això, també podran concórrer els secretaris no integrats en atenció a allò que ha prescrit la disposició transitòria primera núm. 2 e) del Reial Decret 1174/1987, de 18 de setembre, sobre règim jurídic dels funcionaris d'Administració local amb habilitació de caràcter nacional.
  
Base tercera. Convocatòria
  
La Convocatòria serà remesa per la Presidència de la corporació a la Direcció General d'Administració Territorial (Conselleria de Justícia i Administracions Públiques) de la Generalitat Valenciana, per a la seua íntegra publicació en el Diari Oficial de la Generalitat Valenciana, i posterior tramesa a la Direcció General per a l'administració Local del MAP, per a la publicació de l'oportú extracte en el Boletín Oficial del Estado.
  
Base quarta. Sol·licituds
  
Les sol·licituds es dirigiran a l'Alcaldia Presidència de l'Ajuntament d'Alacant dins dels quinze dies naturals següents al de publicació de l'extracte de la Convocatòria en el Boletín Oficial del Estado.
  
A més del contingut mínim previst en l'article 70.1 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, en la sol·licitud haurà d'indicar-se el número de registre personal, la situació administrativa en què es trobe el sol·licitant, així com la destinació.
  
Junt amb les sol·licituds, els aspirants acompanyaran els requisits degudament acreditats, a què es referix la base segona, així com el curriculum vitae, on es detallaran els anys de servei, els llocs de treball exercits en l'administració, els títols acadèmics que posseïsquen, els cursos realitzats i totes les circumstàncies que es considere oportú posar de manifest per tal de demostrar la seua idoneïtat per a ocupar el lloc convocat. Tots els mèrits al·legats hauran d'acreditar-se documentalment.
  
Base cinquena. Nomenament
  
Conclòs el termini de presentació de sol·licituds, l'Alcaldia Presidència de la corporació procedirà, si és procedent, i prèvia constatació de la concurrència dels requisits exigits en la Convocatòria, a dictar la resolució corresponent en el termini d'un mes, la qual haurà de ser motivada amb referència al compliment, per part del candidat elegit, dels requisits exigits en la Convocatòria i de la competència per a procedir al nomenament.
  
De la resolució s'informarà al ple de la corporació, i es traslladarà aquesta a la Generalitat Valenciana i a la Direcció General per a l'administració Local del MAP, per a l'anotació i publicació conjunta en el Boletín Oficial del Estado.
  
Base sisena. Presa de possessió
  
El termini per a la presa de possessió serà el previst en l'article 23 del Reial Decret 1732/1994, de 29 de juliol, pel qual es regula la provisió de llocs de treball reservats a funcionaris amb habilitació de caràcter nacional, però mai abans del 14 d'abril de 2002, data prevista de jubilació del seu actual titular.
  
Base setena. Impugnació
  
Contra les presents bases, podrà interposar-se, potestativament, recurs de reposició, en el termini d'un mes, davant d'aquest ajuntament, o recurs contenciós administratiu en el termini de dos mesos, segons la seua elecció, davant el corresponent Jutjat Contenciós Administratiu d'Alacant o el corresponent a la circumscripció on tinga el seu domicili, comptats ?aquests dos terminis- a partir de l'endemà a aquell en què es produïsca la publicació d'aquestes bases, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, i els articles 10,11 i 14 de la Llei 29/1998, de 13 de juliol, Reguladora de la Jurisdicció Contenciosa Administrativa, i sense perjuí de qualsevol altre recurs que es poguera interposar.
  
Bases que han de regir la convocatòria per a la provisió reglamentària del lloc de treball de Vicesecretaria de l'Ajuntament d'Alacant entre funcionaris d'administració local amb habilitació de caràcter nacional, subescala de Secretaria, categoria superior.
  
Base primera. Objecte i característiques del lloc
  
Les presents Bases tenen com a objecte regir la Convocatòria per a cobrir pel sistema de lliure designació establit en l'article 99.2 de la Llei 7/1985, de 2 d'abril, Reguladora de les Bases de Règim Local, i els articles 27 a 29 del Reial Decret 1732/1994, de 29 de juliol, que regula la provisió de llocs de treball reservats a funcionaris amb habilitació nacional, el lloc de treball les dades del qual s'expressen a continuació:
  
Corporació: Ajuntament d'Alacant.
  
Denominació: vicesecretari.
  
Classe: primera.
  
Nivell de complement de destinació: 30
  
Complement específic: 20.073,60 euros anuals.
  
Observacions: el complement específic inclou factor de responsabilitat i especial dificultat tècnica i factor d'especial dedicació per disponibilitat en excés de 175 hores anuals.
  
El lloc de treball es troba inclòs en la relació de llocs de treball de l'Ajuntament d'Alacant, i el seu sistema de provisió és el de lliure designació entre funcionaris amb habilitació de caràcter nacional.
  
Base segona. Requisits
  
Seran requisits indispensables per a concórrer a la convocatòria i poder exercir el lloc de treball, en cas de ser nomenat:
  
1. Estar integrat en l'escala d'habilitació de caràcter nacional, subescala de secretaria, categoria superior.
  
2. No obstant això, també podran concórrer els secretaris no integrats en atenció a allò que ha prescrit la disposició transitòria primera núm. 2 e) del Reial Decret 1174/1987, de 18 de setembre, sobre règim Jurídic dels Funcionaris d'Administració Local amb Habilitació de Caràcter Nacional.
  
Base tercera. Convocatòria
  
La Convocatòria serà remesa per la Presidència de la corporació a la Direcció General d'Administració Territorial (Conselleria de Justícia i Administracions Públiques) de la Generalitat Valenciana, per a la seua íntegra publicació en el Diari Oficial de la Generalitat Valenciana, i posterior tramesa a la Direcció General per a l'administració Local del MAP, per a la publicació de l'oportú extracte en el Boletín Oficial del Estado.
  
Base quarta. Sol·licituds
  
Les sol·licituds es dirigiran a l'Alcaldia Presidència de l'Ajuntament d'Alacant dins dels quinze dies naturals següents al de publicació de l'extracte de la Convocatòria en el Boletín Oficial del Estado.
  
A més del contingut mínim previst en l'article 70.1 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, en la sol·licitud haurà d'indicar-se el número de registre personal, la situació administrativa en què es trobe el sol·licitant, així com la destinació.
  
Junt amb les sol·licituds, els aspirants acompanyaran els requisits degudament acreditats, a què es referix la base segona, així com curriculum vitae, on es detallaran els anys de servei, els llocs de treball exercits en l'administració, els títols acadèmics que posseïsquen, els cursos realitzats i totes les circumstàncies que s'estime oportú posar de manifest, per tal de demostrar la idoneïtat per a ocupar el, lloc convocat. Tots els mèrits al·legats hauran d'acreditar-se documentalment.
  
Base cinquena. Nomenament
  
Conclòs el termini de presentació de sol·licituds, l'Alcaldia Presidència de la corporació procedirà, si cal, i prèvia constatació de la concurrència dels requisits exigits en la convocatòria, a dictar la resolució corresponent en el termini d'un mes, la qual haurà de ser motivada amb referència al compliment, per part del candidat elegit, dels requisits exigits en la Convocatòria i de la competència per a procedir al nomenament.
  
De la resolució s'informarà al ple de la corporació, i es trametrà aquesta a la Generalitat Valenciana i a la Direcció General per a l'administració Local del MAP, per a anotació i publicació conjunta en el Boletín Oficial del Estado.
  
Base sisena. Presa de possessió
  
El termini per a la presa de possessió serà el previst en l'article 23 del Reial Decret 1732/1994, de 29 de juliol, pel qual es regula la provisió de llocs de treball reservats a funcionaris amb habilitació de caràcter nacional.
  
Base setena. Impugnació